Държавен вестник, бр. 71, 2014 г., стр. 29

БРОЙ  71	
Д Ъ Р Ж А В Е Н  В Е С Т Н И К 	
СТР.  29  
При очаквани значими промени на облач-
ността се включват всички групи за облаци, 
включително за слоеве и масиви, за които не 
се очакват изменения.
При очаквана значима промяна на видимост-
та се включва и явлението, което причинява 
намалението на видимостта.
Когато не се очакват значими промени на 
метеорологичните елементи в близките два часа, 
се използва терминът „NOSIG“.
2.2.2. Приземен вятър.
Тренд-прогнозата отразява значимите про-
мени на приземния вятър, когато се очаква да 
достигнат или преминат през следните прагови 
стойности:
а) промяна на средната посока на приземния 
вятър с 60° и повече, като при това средната 
скорост преди и/или след промяната е 5 m/s 
(10 kt) или повече;
б) промяна на средната скорост на приземния 
вятър с 5 m/s (10 kt) или повече;
в) промяна на приземния вятър, при която 
се превишават важни стойности от оперативно 
значение; такива прагови стойности се определят 
от ДАНО, като се отчитат изменения на вятъра, 
които изискват промяна на използваната/ите 
писта/и за излитане и кацане или са свързани 
със стойности на гръбния и напречния вятър, 
спрямо използваната писта за излитане и каца-
не, превишаващи оперативните граници на ВС, 
които са типични за даденото летище.
2.2.3. Видимост.
Тренд-прогнозата отразява подобрение или 
влошаване на видимостта при достигане до или 
преминаване през една или няколко от следните 
стойности: 150, 350, 600, 800, 1500 или 3000 m.
В случай на изпълнение на значителен брой 
полети по правилата за визуални полети към 
горния списък се прибавя и стойността 5000 m.
2.2.4. Метеорологични явления.
2.2.4.1. Тренд-прогнозата отразява начало, 
край или промяна в интензивността на едно или 
повече от следните метеорологични явления или 
техни комбинации:
 – преохладен валеж;
 – умерени или силни (включително кратко-
трайни) валежи;
 – гръмотевична буря (с валеж);
 – прашна буря;
 – пясъчна буря;
 – други метеорологични явления, дадени в 
т. 4.2.3 на приложение № 1.
2.2.4.2. Тренд-прогнозата отразява начало или 
край на едно или повече от следните метеоро-
логични явления или техни комбинации:
 – преохладена мъгла;
 – ниско носещ се прах, пясък или сняг;
 – прашна, пясъчна или снежна виелица;
 – гръмотевична буря (без валеж);
 – шквал;
 – фуниевидни облаци (торнадо или смерч).
2.2.4.3. Общият брой на метеорологичните 
явления от т. 2.2.4.1 и 2.2.4.2 е най-много три.
2.2.4.4. Когато се очаква край на някое метео­
рологично явление, се използва съкращението 
„NSW“.
2.2.5. Облачност.
Тренд-прогнозата отразява:
 – промяна на височината на долната граница 
на облачния слой с количество BKN или OVC, 
при която се достига до или преминава през една 
или повече от следните стойности: 30, 60, 150, 
300 или 450 m (100, 200, 500, 1000 или 1500 ft);
 – промяна на количеството облачност от 
FEW или SCT, при която нараства към BKN 
или OVC или от BKN или OVC да намалява към 
FEW или   SCT при долна граница под 450 m 
(1500 ft), а така също и когато се очаква да 
падне под или да се повиши над 450 m (1500 ft).
Когато не се очакват купесто-дъждовни облаци 
и облаци под 1500 m (5000 ft) или под най-голя-
мата минимална секторна височина (която от 
двете е по-голяма), но съкращението „CAVOK“ не 
е подходящо, се използва съкращението „NSC“.
2.2.6. Вертикална видимост.
Тренд-прогнозата отразява промени на верти-
калната видимост, когато достигне до или преми-
не през една или повече от следните стойности: 
30, 60, 150 или 300 m (100, 200, 500 или 1000 ft).
2.2.7. Допълнителни критерии.
Освен изброените в т. 2.2.2 – 2.2.6 могат да се 
въведат и допълнителни критерии, съгласувани 
между ДАНО и заинтересованите оператори, 
при които измененията отговарят в най-голяма 
степен на оперативните минимуми на летището.
2.3. Групи за изменения.
2.3.1. Когато се очаква промяна на метеороло-
гичен елемент, в тренд-прогнозата се използват 
индикаторите на промяна „BECMG“ и „TEMPO“.
2.3.2. Индикаторът на промяна „BECMG“ се 
използва при очаквани изменения на метеоро-
логичните условия, при които се достигат или 
преминават установени прагови стойности с 
постоянна или променлива скорост.
Когато промяната се очаква да започне и да 
завърши напълно през периода на тренд-прогно-
зата, началото и краят на промяната се указват 
със съкращенията „FM“ и „TL“ съответно, след-
вани от групите за времето в часове и минути.
Когато промяната се очаква да започне с 
началото през периода на тренд-прогнозата и 
да завърши преди края на този период, се из-
ползва съкращението „TL“ и съответната група 
за времето.
Когато промяната се очаква да започне през 
периода на тренд-прогнозата и да завърши с края 
на този период, се използва съкращението „FM“ 
и съответната група за времето.
Когато промяната се очаква да започне в оп-
ределено време от периода на тренд-прогнозата, 
се използва съкращението „AT“ и съответната 
група за времето.
Когато периодите на промяна и на тренд-
прогнозата съвпадат или не се знае времето на 
промяната, се използва само индикаторът на 
промяна „BECMG“ без допълнителни пояснения.